Proprietate intelectuală

Proprietatea intelectuală e o formă de titlu legal care permite posesorului să controleze utilizarea anumitor intangibile, cum ar fi idei sau expresii.

Formele comune de proprietate intelectuală includ: 
 brevet de invenție
 drept de autor
 mărcile inregistrate 
 secrete industriale/comerciale.

Dreptul de autor protejează forma unei lucrări expresive originale (literare, artistice sau tehnice). Brevetul de invenție protejează soluții sau idei originale, iar marca înregistrată protejează modul de identificare a unui producător sau a altei surse de reputație.

Aceste drepturi pot fi cedate, închiriate ( licențiate), uneori chiar folosite drept garanție, similar unei proprietăți reale. Aceste drepturi au însă limitări specifice, cum ar fi limitări în timp. Există diferențe substanțiale față de proprietatea clasică; consumul proprietății clasice este exclusiv - dacă cineva mănâncă un măr, nimeni altcineva nu-l mai poate mânca. În cazul intangibilelor acest lucru nu se întâmplă - o carte poate fi multiplicată în oricâte exemplare fără să afecteze vreun cititor. Drepturile de proprietate intelectuală sînt acordate de stat în scopul încurajării creeări de asemenea intangibile. În cazul încălcării acestor drepturi proprietarul poate acționa în justiție.

Scopul principal al drepturilor de proprietate intelectuală este de a încuraja crearea unei mari varietăți de bunuri intelectuale. Pentru a realiza acest lucru, legea oferă oamenilor și întreprinderilor drepturi de proprietate asupra informațiilor și bunurilor intelectuale pe care le creează, de regulă, pentru o perioadă limitată de timp. Aceasta oferă stimulente economice pentru crearea lor, deoarece permite oamenilor să profite de informațiile și bunurile intelectuale pe care le creează. Inovațiile contribuie la progresul tehnologic al țărilor.

Starea actuală de lucruri în domeniu e disputată în unele țări în curs de dezvoltare datorită drenării resurselor interne de către statele industrializate prin intermediul proprietății intelectuale. Statele Unite și Marea Britanie sunt singurele state care au venituri nete consistente aferente proprietății intelectuale; ele sunt principalele promotoare a întăririi acestor drepturi pe plan internațional.

Istoric 

Primele patente au fost acordate în secolul 15 în Anglia și Veneția. Dreptul de autor nu a fost inventat pînă la apariția tiparului și răspîndirea alfabetizării. Regele Angliei era îngrijorat de posibilitatea multiplicării cărților și a promulgat Legea Licențierii în 1662 care a stabilit un registru al cărților licențiate. Statutele reginei Ana a fost prima lege care acorda drepturi autorilor pentru o perioadă fixă de timp. Pe plan internațional, Convenția de la Berna stabilea, la sfîrșitul secolului XIX, limitele protecției dreptului de autor; această convenție e încă în vigoare.
Termenul Proprietate intelectuală apare în Europa tot în secolul XIX; în 1846 e folosit de A. Nion în lucrarea Droits civils des auteurs, artistes et inventeurs.

Tendințe 
Tendința actuală e ca aceste drepturi să fie extinse, încât să acopere domenii noi cum ar fi bazele de date, să extindă durata acestor drepturi sau să înlăture restricții și limitări ale acestor drepturi.

Există opinia că această extindere dăunează exact scopului pentru care aceste drepturi au fost introduse, anume creșterea creației intelectuale. Dat fiind că marea majoritate a ideilor noi sînt clădite pe idei mai vechi, blocarea posibilității de a folosi idei vechi va duce la reducerea producției creative a societății. O manifestare a acestei deformări a utilizării acestor drepturi e apariția de firme care nu creează nimic original, dar obțin profitul în urma proceselor intentate altor firme pe teme de proprietate intelectuală.

Critici aduse termenului „proprietate intelectuală” 
În câteva dintre articolele sale, Richard Stallman, părintele Software-ului Liber consideră termenul „proprietate intelectuală” (en: "intellectual property") ca fiind ambiguu și recomandă folosirea termenilor copyright, trademark sau patent, în funcție de context.

Tipuri de "proprietate intelectuală" 
 Drept de autor
 Brevet de invenție
 Marcă înregistrată
 Secret industrial
 Desene industriale
 Import paralel
 Drepturi morale

Note

Bibliografie 
 Arthur Raphael Miller, Michael H. Davis, Proprietatea intelectuală: patente, mărci înregistrate, si copyright, West Wadsworth; ediția a treia, 2000, ISBN 0-314-23519-1
 Michael Perelman, Fură această idee: proprietatea drepturilor intelectuale și confiscarea corporatistă a creativității, Palgrave Macmillan, 2002, ISBN 0-312-29408-5
 Roger E. Schechter, John R. Thomas, Proprietatea intelectuală: Legea copyrighturilor, patentelor si marcilor înregistrate, West Wadsworth, 2003, ISBN 0-314-06599-7

Vezi și 
 Dreptul de proprietate industrială
 Acceptabilitatea copierii
 Declarația de la Doha
 Utilizare rezonabilă
 Copyleft
 Aspecte legale în informatică
 Capital intelectual
 Mișcarea pentru libertate intelectuală
 Educație în proprietate intelectuală
 Organizații de proprietate intelectuală
 Drepturi intelectuale
 Convenția de la Paris pentru protecția proprietății intelectuale
 Proprietate
 Proprietate reală
 Proiectare inversă
 Patent software
 Înțelegere despre aspecte comerciale a drepturilor de proprietate intelectuală (TRIPS)
Sci-Hub

Legături externe 
Articole
 Property, Intellectual Property, and Free Riding, August 2004 by Mark A. Lemley Stanford University - School of Law
 Discurs al lui Richard Stallman: Software patents ? Obstacles to software development -
 Confusing words to avoid . FSF
 Why the Term 'Intellectual Property' is a seductive mirage, .
 Long Paper: Efficiency, Innovation, and Transparency - The Future of Intellectual Property Rights  
 Economic and Game Theory Intellectual Property Page  - by Michele Boldrin and David K. Levine
 The Economy of Ideas: Selling Wine Without Bottles on the Global Net by John Perry Barlow
   Queen Mary Intellectual Property Research Institute, University of London
 Georg Jakob's short Paper on the Enforcement of Intellectual Property Rights in Europe (pdf)

Site-uri despre proprietate intelectuală
 Intelstart – Copyright Company
 Research on Innovation
 Research on property 
 IP Watch Dog IP site by Gene Quinn, US patent attorney
 Ius Mentis Updated IP news feed

Organizații care fac lobby (favorabile)
 AmCham EU - American Chamber of Commerce to the European Union  "Committed to a Competitive and Sustainable Europe"
 GBDe - Global Business Dialogue on electronic commerce  - The IPR working group is chaired the Chairman and CEO of The Walt Disney Company, and the Chairman and CEO of Bertelsmann AG. On Technological Protection Measures: "However, it is acknowledged that technology alone is not sufficient to protect copyright works for unauthorized reproduction and distribution. Legal safeguards, such as those required by the WIPO treaties must also be in place." -> DRM, DMCA and so on.
 http://www.esmoz.com
 http://www.eicta.org/levies/technical_solutions/drm.html  (see also: European Information, Communications and Consumer Electronics Technology Industry Associations)

Organizații care fac lobby (având o atitudine critică față de unele din drepturile la care proprietatea intelectuală se referea la un moment dat)

 ELDIS - gateway to information on development issues
 Free Software Foundation, EDRi (European Digital Rights), FIPR , FFII (many more) 
 http://ipjustice.org
 Netzwerk Neue Medien / Network New Media
 UEAPME